כחודש לאחר מכן, הוא ערך את הופעת הבכורה שלו בטורניר הראשי של הגראנד סלאם, באליפות אוסטרליה הפתוחה שנערכה בפברואר והגיע למשחק חצי הגמר שבו הפסיד לאלוף המכהן בשנתיים האחרונות, נובאק ג'וקוביץ' מסרביה (1 בעולם) ב-3 מערכות (6-3, 6-4, 6-2). בסיבוב השלישי הוא ניצח לראשונה טניסאי מהטופ 10, לאחר שניצח את דייגו שוורצמן מארגנטינה (9 בעולם) ב-3 מערכות (3-6, 3-6, 3-6). בסיבוב הרביעי הוא ניצח את פליקס אוז'ה-אליאסים מקנדה (19 בעולם) ב-5 מערכות, לאחר שפיגר בשתי המערכות הראשונות (6-3, 6-1, 3-6, 3-6, 4-6) ובשלב רבע הגמר הוא ניצח את גריגור דימיטרוב מבולגריה (21 בעולם) ב-4 מערכות (6-2, 4-6, 1-6, 2-6).
במרץ 2021 זכה יחד עם אנדריי רובליוב בטורניר הזוגות של טורניר דוחא ובכך זכה לראשונה בטורניר ATP. באותו חודש זכה לראשונה בטורניר ATP ליחידים בדובאי.
באוקטובר 2021 זכה בטורניר המוסקבאי של ATP ליחידים.
דירוג.
כתב מודגש = דירוג שיא.
דליה בן-ארי
גיולהאזה
גיולהאזה (בהונגרית: Gyulaháza) הוא כפר במחוז סבולץ'-סטמאר-ברג שבצפון מזרח הונגריה.
כמו יישובים רבים באירופה גם בגיולהאזה מספר התושבים נמצא בירידה. כך, בשנת 1990 היה מספר התושבים 1,929 ובשנת 2020 רק 1,886 תושבים.
יהודי גיולהאזה.
יהודים החלו להתיישב בגיולהאזה במחצית המאה ה-18. רובם עסקו במסחר, בעיקר בשיווק תוצרת חקלאית.
לאחר הקרע ביהדות הונגריה בעקבות קונגרס יהודי הונגריה בין השנים 1868–1869, הצטרפה הקהילה לזרם האורתודוקסי. משנת 1885 הקהילה הייתה כפופה לקהילת קישווארדה.
בשנת 1940, בעקבות "החוקים היהודיים" שנועדו להגביל את היהודים בתחומי הכלכלה והחברה, נפגעה פרנסת יהודי הכפר והם סבלו ממעשי בריונות, כגון ניפוץ חלונות בתיהם. בשנת 1941 נשלחו 15 צעירים מהכפר לעבודות כפייה.
בשנת 1944, לאחר כניסת הגרמנים להונגריה, הועברו כל יהודי הכפר לגטו בקישווארדה שם רוכזו יחד עם כ-7,000 יהודי המחוז, ומשם שולחו למחנה ההשמדה אושוויץ.
אחרי המלחמה חזרו לגיולהאזה 15 יהודים ששרדו. הם מצאו את בניין בית הכנסת הרוס. חיי הקהילה לא חודשו.
חלק מעולמך
עולמם של בני האדם
יקה (כפר)
יקה (בהונגרית: Jéke) הוא כפר במחוז סבולץ'-סטמאר-ברג שבצפון מזרח הונגריה.
הכפר נהרס בזמן הפלישה המונגולית לאירופה ולאחר מכן יושב מחדש.
יהודי יקה.
יהודים חיו ביקה בתקופות זמן שונות ומשנת 1885 היהודים בכפר היו כפופים מבחינה קהילתית לקהילת קישווארדה.
ישנם יהודים מהכפר שנרצחו בשואה.
סונן אל-נסאאי
סונן אל-נסאאי (בערבית: سنن النسائي) הוא אוסף של חדית' שנאסף ואוגד על ידי האימאם אל-נסאאי. הספר הוא אחד מששת ספרי החדית' החשובים ביותר בקרב המוסלמים הסונים, הנקראים אל-כותוב א-סיתה.
תוכן הספר.
הספר מכיל כ-5,270 מסורות, המחולקות ל-52 פרקים. הפרקים מחולקים לפי נושאים, והם עוסקים בנושאים מגוונים הקשורים להלכה האסלאמית, כגון טומאה וטהרה, צלאה, זכאה, חג', ועוד.
קקצ'ה
קקצ'ה (בהונגרית: Kékcse) הוא כפר במחוז סבולץ'-סטמאר-ברג שבצפון מזרח הונגריה.
כמו יישובים רבים באירופה גם בקקצ'ה מספר התושבים נמצא בירידה. כך, בשנת 1990 היה מספר התושבים 1,624 ובשנת 2020 רק 1,421 תושבים.
יהודי קקצ'ה.
יהודים חיו בקקצ'ה בתקופות זמן שונות ומשנת 1885 היהודים בכפר היו כפופים מבחינה קהילתית לקהילת קישווארדה.
ישנם יהודים מהכפר שנרצחו בשואה.
סיטרואן רוזאלי
סיטרואן רוזאלי (בצרפתית: Citroën Rosalie) היא מכונית משפחתית גדולה מפוארת שיוצרה במספר תצורות גוף מתוצרת יצרנית הרכב הצרפתית סיטרואן, אשר יוצרו בין השנים 1932–1938 בצרפת.
אילאש מוריבה
מוריבה קורומה קורומה (נולד ב-19 בינואר 2003), המוכר בקיצור כאילאש מוריבה (בקטלאנית: Ilaix Moriba), הוא כדורגלן ספרדי-קטלאני, המשחק בעמדת הקשר המרכזי בר.ב. לייפציג ובנבחרת גינאה. מוריבה נולד בגינאה, וייצג את נבחרות ספרד הצעירות.
ביוגרפיה.
אילאש מוריבה נולד בגינאה לאם מקומית ואב ליברי. הוא ייצג את נבחרת ספרד במדי נבחרות הנוער, אך על פי הדיווחים ההתאחדויות לכדורגל בגינאה ובליבריה פעלו על מנת שייצג את נבחרותיהן הבוגרות. דווח כי השחקן בחר לייצג את גינאה, ולערוך במדיה הופעת בכורה ביוני 2020, אך מגפת הקורונה הביאה לדחיית משחקי הנבחרות.
מוריבה הגיע לברצלונה מאספניול ב-2010. הוא נחשב לאחד הכדורגלנים הטובים לדורו, ולעיתים קרובות אף שיחק בקבוצות עם שחקנים מבוגרים ממנו. כשהיה בן 15 עלה לתודעה הציבורית בזכות שלושער נגד קבוצת ריאל מדריד עד גיל 19, כולל שער מחצי מגרש.
בינואר 2019, לקראת סיום חוזהו, מועדונים כמו מנצ'סטר סיטי ויובנטוס ניסו להחתימו, אך לבסוף בחר להאריך חוזה בברצלונה, עם שכר של מעל חצי מיליון אירו לעונה, כולל סעיף שחרור בן 100 מיליון אירו.
בעונת 20–2019 הפך לשחקן קבוע בהרכב ברצלונה אתלטיק במסגרת הליגה השלישית. הוא כבש את שערו הראשון בניצחון 2–3 על יאגוסטרה ב-8 במרץ.
הוא ערך את הופעת הבכורה שלו במדי הקבוצה הבוגרת של ברצלונה ב-21 בינואר 2021 במשחק גביע המלך נגד קורנייה. הוא החליף את סרחיו בוסקטס בדקה ה-74 של המשחק שהסתיים בניצחון 2–0 אחרי הארכה. ב-13 בפברואר 2021 ערך את הופעת הבכורה שלו בלה ליגה, כשפתח בהרכב בניצחון 5–1 על דפורטיבו אלאבס, בו בישל את השער הראשון במשחק לפרנסיסקו טרינקאו. הוא כבש את שערו הראשון בלה ליגה בניצחון חוץ 2: 0 מול אוסאסונה ב-6 במרץ 2021.
ב-31 באוגוסט 2021 חתם בר.ב. לייפציג. ב-2 באוקטובר ערך את הופעתו הבכורה בניצחון 0–3 על בוכום. במדי הקבוצה בעונתו הראשונה שיחק 30 דקות ליגה בלבד.
ב-28 בינואר 2022 הושאל מוריבה לולנסיה עד לסוף העונה.
יוסף אליהו הענקין
הפיגוע בשוק הקצבים
הפיגוע בשוק הקצבים היה פיגוע טרור יהודי בישראל שבוצע ב-5 בנובמבר 1992, ביום השנה למותו של מנהיג תנועת כך, מאיר כהנא. הפיגוע בוצע על ידי 4 מפעילי תנועת "כהנא חי" (חברי הקבוצה היו טל שחר, זאב וולף, נחמיה משבאום וגרשון הרשקוביץ) שהונהגה על ידי בנו של כהנא, בנימין זאב.
המפגעים בחרו לבצע את הפיגוע ב"שוק הקצבים" בשוק העיר העתיקה בירושלים, בידיעה כי בשוק מצויים בדרך כלל רק ערבים, וכי יהודים כמעט ואינם נכנסים לשוק זה.
הפיגוע.
באוקטובר 1992, גנבו נחמיה משבאום וגרשון הרשקוביץ רימון רסס מאפוד שמצאו ברכב עליו קיבלו טרמפ, לאחר שגנבו את הרימון הביאו אותו למשרדי תנועת כהנא חי והחליטו יחד עם חבריהם טל שחר וזאב וולף להשתמש בו על מנת לנקום את מותו של מאיר כהנא שנרצח כמעט שנה לפני כן. מספר ימים לפני הפיגוע יצאו משבאום ושחר לבדוק את האזור ולעשות בו סיור מקדים על מנת לקבוע את המיקום המדויק בו ייזרק הרימון וכיצד יוכלו להימלט במהירות מהאזור. הארבעה סיכמו כי וולף יזרוק את הרימון, משבאום והרשקוביץ יצפו על האזור, ושחר יודיע בטלפון לאמצעי התקשורת בישראל על דבר הפיגוע ועל כך שבוצע על ידי אנשי תנועת "כהנא חי". עם זאת, בסופו של דבר לא הגיע שחר לפגישה על הפיגוע שנערכה יום לאחר ההסכמה ושלושת האחרים נאלצו לבצע את הפיגוע לבדם. הם הצטיידו בכסף על מנת שיכולו לברוח לתל אביב-יפו, עם כפפות על מנת שלא ישאירו את טביעות אצבע שלהם בזירה ועם כרטיסי טלכרט.
הפיגוע בוצע באמצעות רימון יד שהרג את עבד אל-ראזק מרזוק דקידק, אדם מבוגר בן 65 תושב א-ראם מצפון לירושלים. מלבדו נפגעו עוד 7 אחרים. הרימון נזרק מגגות השוק לכיוון סמטאות שוק הקצבים. במשך מספר חודשים לאחר הפיגוע לא נתפסו המפגעים אך לבסוף, לאחר שמונה חודשים, עצרו אנשי השב"כ את חברי ההתארגנות והם הורשעו ברצח. הם נידונו לחמש עד חמש עשרה שנות מאסר. שניים מהם קיבלו חנינה מהנשיא עזר ויצמן כ"משקל נגד" לשחרור השייח' אחמד יאסין, ששוחרר עקב דרישת חוסיין, מלך ירדן, בעקבות ניסיון ההתנקשות בחאלד משעל. מי שהורשע כמבצע העיקרי נידון לחמש עשרה שנות מאסר ולאחר ניכוי שליש הוא שוחרר ב-2002.
אחרית דבר.
פעולה זו חתמה את הגולל על הטיילת שהייתה בשוק והיא נותרה מוזנחת וכל הפתחים ממנה מטה אל השוק נאטמו.
בעקבות הפיגוע נערך דיון בכנסת ביוזמתו של חבר הכנסת, טלב א-סאנע.
לוופטרי
לוופטרי (בהונגרית: Lövőpetri) הוא כפר במחוז סבולץ'-סטמאר-ברג שבצפון מזרח הונגריה.
כמו יישובים רבים באירופה גם בלוופטרי מספר התושבים נמצא בירידה. כך, בשנת 1990 היה מספר התושבים 595 ובשנת 2020 רק 486 תושבים.
יהודי לוופטרי.
יהודים חיו בלוופטרי בתקופות זמן שונות והחל משנת 1867 היו כפופים לקהילת מאנדוק. ישנם יהודים מהכפר שנרצחו בשואת יהודי הונגריה.
בסמוך לבית הקברות של הכפר קיים בית קברות יהודי ובו מעל ל-15 מצבות.
פסקול חיי
פסקול חיי הוא סינגל שהוקלט על ידי הזמר הישראלי עומר אדם. השיר יצא לאור ב-14 בפברואר 2021, על ידי חברת תקליטים NMC, כסינגל ראשון מתוך המיני-אלבום "The 8". השיר נכתב והולחן על ידי טליסמאן וגלעד מרקוביץ'.
רקע והכרזה.
השיר הוקלט באולפן הקלטות במיאמי, ארצות הברית. השיר יצא לאור כאחד מתוך שלושת השירים החדשים של אדם במיני-אלבומו "The 8", אשר מכיל גם חמישה שירים שהודלפו במרוץ השנים ולא יצאו רשמית על ידי אדם. במרכז מילות השיר עומד אדם אשר שר על האישה שנפרדה ממנו ושברה את ליבו. אדם כינה את האישה כ"פסקול חייו".
ביקורות.
יוסי חרסונסקי תיאר את שם השיר כ"בחירה נדושה, שחוקה ואקראית". בנוסף כתב כי "הטקסט אינו מיוחד ומובדל מספיק משירים אחרים העוסקים בגברים שבורי לב בגין נטישת האהובה".
אסון מכינת בני ציון
מרסיה ברבוסה